**Hortobágy Község Önkormányzatának 3. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2023. szeptember 26-i rendes nyilvános ülésére**)**

**Tárgy:** A 29 helyrajzi számú ingatlan megvásárlására vonatkozó kérelem

*Tisztelt Képviselő-testület!*

A 29 helyrajzi számúra 2 ha 7738 m2-es belterületi ingatlanra 2023. június 25-i keltezéssel vételi ajánlat érkezett Bak István (4071 Hortobágy, Folyópart sétány 1.) és Bak-Bodnár Zita (4071 Hortobágy, Folyópart sétány 1.) lakosok részéről. (előterjesztés melléklete)

A kérelemben szereplő ingatlan a 33-as főútról Máta major településrészre vezető út jobb oldalán található. Északon a vasút, keleten pedig a Hortobágy folyó határolja.

Az alábbiakban találhatóak az ingatlan adatai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

HRSZ JEL Müv.ág Min.oszt. Terület(ha.m2) Kat.jöv. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

29/

szántó 2.7738 48.63

------------------------------------------------------------------------------------------

4 2.2738 43.43

5 0.5000 5.20 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ÖSSZESEN: 2.7738 48.63

Cím: -

Szolgalmi jog, Jogi jelleg, Szöveges hivatkozás

Sorszám: 2 Bejegyző határozat:

Hortobágyi Nemzeti Park

Sorszám: 3 Bejegyző határozat: 38003/2008.02.05

Hortobágyi Nemzeti Park

Tulajdonosi adatok

Sorszám: 1 Bejegyző határozat: 61290/1991.11.11

Tul.hányad: 1/1

Szerz.jogcím: jogszabály alapján

Név: HORTOBÁGY KÖZSÉG ÖNKORMÁNYZATA

Jogállás: tulajdonos

Cím: 4071 HORTOBÁGY, Czinege János utca 1.

A területen jelenleg önkormányzatunk szántóföldi növénytermesztést folytat, melynek keretében lucernát termeszt. A területről 40-50 db bála kerül betakarításra évente.

A terület Hortobágy Község Önkormányzat Képviselő-testületének Hortobágy Község nemzeti vagyonáról szóló 8/2021. (VI.30.) önkormányzati rendelete alapján, a forgalomképtelen törzsvagyon részét képezi és Nemzetgazdasági szempontból kiemelt jelentőségű nemzeti vagyon besorolású.

Az ingatlan 2,6718 ha területére terület alapú támogatást Hortobágy Község Önkormányzata minden évben megigényli.

A 2022-es évben a Magyar Államkincstártól folyósított földalapú támogatás, erre a területre arányosítva hozzávetőleg **265 225.- Ft** volt.

Ez az ingatlan szerepel a közfoglalkoztatási program mezőgazdasági részében is, melyre munkabér és működési jellegű kiadásokra is kap támogatást Önkormányzatunk.

Kizárólag a jelenlegi közfoglakoztatási program befejezése (2024. február 29.) után lehetséges a terület értékesítése.



*(a terület megjelenítése műholdas térképen)*

A terület vonatkozásában nem rendelkezünk értékbecslő által kiadott értékelési szakvéleménnyel.

Kérem a Tisztelt Képviselő-testületet, hogy az előterjesztésben foglaltakat megtárgyalni a határozattervezetről döntést hozni szíveskedjen!

**HATÁROZATI JAVASLAT**

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. Tv. 107. §-a alapján az alábbi döntést hozza:

Hortobágy Község Önkormányzat Képviselő-testülete az ingatlant kivonja „Nemzetgazdasági szempontból kiemelt jelentőségű nemzeti vagyonkörből” és áthelyezi Hortobágy Község Önkormányzat Képviselő-testületének Hortobágy Község nemzeti vagyonáról szóló 8/2021. (VI.30.) önkormányzati rendelet forgalomképtelen törzsvagyonából, annak üzleti vagyonába.

A Képviselő-testület felhatalmazza Jakab Ádám András polgármestert, hogy a Hortobágy belterületi 29-es helyrajzi számú ingatlant értékbecslővel értékeltesse fel.

Az értékelés után dönt a Képviselő-testület az ingatlan Bak István és Bak-Bodnár Zita kérelmezők részére történő értékesítéséről.

**Határidő:** azonnali és folyamatos

**Felelős:** Jakab Ádám András polgármester

**Hortobágy, 2023. szeptember 20.**

**Jakab Ádám András**

polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet**

kirendeltség-vezető